proxectonos/corpus_dominio_legal_administrativo_tmp huggingface dataset:
RESOLUCIÓN do 2 de marzo de 2022, da Secretaría Xeral de Educación e Formación Profesional, pola que se convoca a selección de centros para participar no proxecto Educación dixital (E-Dixgal) durante o curso 2022/23.
Consellería de Cultura, Educación e Universidade — III. Outras disposicións — 08/03/2022

Para o obxecto de dar continuidade ao proxecto Educación dixital (E-Dixgal) para o curso 2022/23,
Primeiro. Que na páxina web da Consellería de Cultura, Educación e Universidade (http://www.edu.xunta.gal/portal/) estará dispoñible a convocatoria de selección de centros para participar no proxecto Educación dixital (E-Dixgal) para o curso 2022/23.
Segundo. Que o prazo para presentación de solicitudes será dun mes a partir do día seguinte ao da publicación deste anuncio no
Diario Oficial de Galicia
.
Terceiro. Que os centros deberán presentar a solicitude mediante o procedemento establecido no punto noveno.
Santiago de Compostela, 2 de marzo de 2022
RESOLUCIÓN do 28 de febreiro de 2022, da Secretaría Xeral Técnica da Consellería de Emprego e Igualdade, pola que se dá publicidade do convenio de colaboración asinado coa Universidade de Santiago de Compostela para o desenvolvemento de medidas de transversalidade de xénero nas políticas activas de emprego no ámbito da economía social, Plan de recuperación, transformación e resiliencia, financiado pola Unión Europea-NextGenerationEU.
Consellería de Emprego e Igualdade — III. Outras disposicións — 08/03/2022

O Consello Europeo aprobou, o pasado 21 de xullo de 2020, o instrumento financeiro NextGenerationEU, que inclúe como elemento central un mecanismo para a recuperación e a resiliencia; e, con data do 27 de abril de 2021, por acordo do Consello de Ministros aprobouse o proxecto de Plan de recuperación, transformación e resiliencia para España.
No marco do dito Plan de recuperación, transformación e resiliencia, a Consellería de Emprego e Igualdade articulou programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade ao convenio de colaboración asinado entre a Consellería de Emprego e Igualdade e a Universidade de Santiago de Compostela para o desenvolvemento de medidas de transversalidade de xénero nas políticas activas de emprego no ámbito da economía social, Plan de recuperación, transformación e resiliencia, financiado pola Unión Europea-NextGenerationEU, coas seguintes características:
– Obxecto do convenio: establecer as condicións polas que se rexerá a colaboración entre a Consellería de Emprego e Igualdade e a Universidade de Santiago de Compostela, para o desenvolvemento de medidas que favorezan a incorporación da perspectiva de xénero no ámbito da economía social en Galicia.
– Prazo de vixencia: desde a súa sinatura ata o 31 de decembro de 2022.
– Importe: cento dezasete mil seiscentos corenta e oito euros (117.648 €), IVE incluído, con cargo á aplicación orzamentaria 11.03.324A.227.99 (proxecto 2022 00096 «Convenio coa USC para favorecer a transversalidade de xénero nas políticas activas de emprego»).
– Data de sinatura: 18 de febreiro de 2022.
Santiago de Compostela, 28 de febreiro de 2022
CORRECCIÓN DE ERROS. Orde do 27 de xaneiro de 2022 pola que se establecen as bases reguladoras para o fomento e consolidación do emprego a través do Programa I, para as pequenas empresas de nova creación (código de procedemento TR807I), e o Programa II, de incentivos ás empresas cualificadas como iniciativas de emprego de base tecnolóxica (código de procedemento TR340E), e se procede á súa convocatoria para o ano 2022.
Consellería de Emprego e Igualdade — III. Outras disposicións — 04/03/2022

Advertidos erros materiais na citada orde, publicada no
Diario Oficial de Galicia
número 35, do luns 21 de febreiro de 2022, cómpre efectuar as seguintes correccións:
Na páxina 12133, no artigo 18 hai un erro material e onde di: «Este programa ten por obxecto fixar as bases reguladoras e a convocatoria para o ano 2021...», debe dicir: «Este programa ten por obxecto fixar as bases reguladoras e a convocatoria para o ano 2022 ...».
Na páxina 12136, no artigo 22.3 hai un erro material e onde di: «3. ... ata o 20 de decembro de 2021»,
debe dicir: «3. ... ata o 20 de decembro de 2022».
Na páxina 12137, no artigo 23.7 hai un erro material e onde di: «...ata o 20 de decembro de 2021», debe dicir: «...ata o 20 de decembro de 2022».
RESOLUCIÓN do 23 de febreiro de 2022, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 11 de decembro de 2020 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2021 (código de procedemento MR440D).
Consellería do Medio Rural — III. Outras disposicións — 07/03/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 11 de decembro de 2020 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2021, que figuran como anexo nesta resolución.
Santiago de Compostela, 23 de febreiro de 2022
RESOLUCIÓN do 24 de febreiro de 2022, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 9 de novembro de 2021 pola que se establecen as bases reguladoras xerais e se convocan para o ano 2021, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 07/03/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario/a, cantidade concedida e finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 9 de novembro de 2021 pola que se establecen as bases reguladoras xerais e se convocan para o ano 2021, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A) (DOG núm. 219, do 15 de novembro de 2021).
Santiago de Compostela, 24 de febreiro de 2022
1. Finalidade: axudas para accións formativas, financiadas polo FEMP, que contribúan ao desenvolvemento da formación profesional, das novas competencias profesionais e da formación permanente do sector pesqueiro.
2. Financiamento: aplicacións orzamentarias 15.03.422K.770.0 e 15.03.422K.780.0, proxecto contable 2016 0289, cofinanciado nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios/as e axudas concedidas:
RESOLUCIÓN do 23 de febreiro de 2022, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 23 de decembro de 2020 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2021 (código de procedemento MR361A) .
Consellería do Medio Rural — III. Outras disposicións — 07/03/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 23 de decembro de 2020 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2021 (código de procedemento MR361A), e que figuran como anexo nesta resolución.
Santiago de Compostela, 23 de febreiro de 2022
– Finalidade: axudas para investimentos para a elaboración e comercialización de produtos vitivinícolas.
– Partida orzamentaria: 14.04.713D.770.0, financiada polo Fondo Europeo Agrícola de Garantía (Feaga).
– Beneficiarios e axudas concedidas:
RESOLUCIÓN do 28 de febreiro de 2022, da Secretaría Xeral Técnica da Consellería de Presidencia, Xustiza e Turismo, pola que se dá publicidade do encargo á Empresa Pública de Servicios Agrarios Galegos, S.A. (Seaga) para a tramitación e execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
Vicepresidencia primeira e Consellería de Presidencia, Xustiza e Turismo — III. Outras disposicións — 09/03/2022

En virtude do establecido no artigo 32.6.b) da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 214/23/UE e 2014/24/UE, do 26 de febreiro de 2014, dáse publicidade ao seguinte encargo:
Resolución do 18 de febreiro de 2022, da Vicepresidencia Primeira e Consellería de Presidencia, Xustiza e Turismo, pola que se encarga á Empresa Pública de Servizos Agrarios Galegos, S.A. (Seaga) a execución dos traballos de retirada e destrución de niños incluídos no Programa galego de vixilancia e control fronte a avespa asiática (avespa velutina).
– Actividade: traballos de retirada e destrución de niños incluídos no Programa galego de vixilancia e control fronte a avespa asiática (avespa velutina).
– Natureza e alcance do encargo: trátase dun encargo a un medio propio de acordo cos artigos 32 da Lei 9/2017, do 8 de novembro; 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 13 da Lei 14/2013, do 26 de decembro, de racionalización do sector público autonómico.
A Empresa Pública de Servicios Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que de acordo co artigo 1.4 dos seus estatutos ten «a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico» (Resolución do 5 de febreiro de 2013, da Secretaría Xeral Técnica e do Patrimonio da Consellería de Facenda, pola que se ordena a publicación da modificación dos estatutos da Empresa Pública de Servizos Agrarios Galegos, S.A. (Seaga), autorizada polo Acordo do Consello da Xunta de Galicia do 13 de setembro de 2012).
Seaga encargarase da xestión de avisos de presenza de niños de avespa velutina segundo o Programa de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €) que se financiará con cargo á aplicación orzamentaria 05.23.141A.227.42 dos orzamentos xerais da Comunidade Autónoma para o ano 2022, na cal existe crédito adecuado e suficiente.
– Prazo de vixencia: comezará o día da sinatura do encargo (18 de febreiro de 2022) e estenderase ata o 30 de decembro de 2022, e poderá prorrogarse nos termos que se determinen antes da finalización do encargo.
Santiago de Compostela, 28 de febreiro de 2022
RESOLUCIÓN do 22 de febreiro de 2022, da Dirección Xeral de Patrimonio Natural, pola que se publican as entidades beneficiarias das subvencións concedidas en virtude da Orde do 8 de abril de 2021 pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario 2021 (código de procedemento MT821A).
Consellería de Medio Ambiente, Territorio e Vivenda — III. Outras disposicións — 10/03/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 8 de abril de 2021 pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario 2021 (código de procedemento MT821A).
Esta orde ten por obxecto promover o desenvolvemento sustentable das poboacións asociadas ao Parque Nacional Marítimo-Terrestre das Illas Atlánticas de Galicia mediante a concesión de axudas económicas para a realización de actividades na súa área de influencia socioeconómica.
Inclúense axudas destinadas á conservación ou restauración do patrimonio natural, iniciativas orientadas á eliminación de calquera tipo de impacto sobre os valores naturais ou culturais que xustificaron a creación do parque nacional, iniciativas dirixidas a garantir a compatibilidade das actividades e dos usos tradicionais coa finalidade e cos obxectivos dos parques nacionais, iniciativas destinadas á conservación ou á restauración do patrimonio arquitectónico, sempre que presenten un manifesto valor histórico-artístico ou cultural, iniciativas destinadas á posta en marcha de actividades económicas relacionadas co parque nacional, en particular, as relacionadas coa prestación de servizos de atención a visitantes e a comercialización dos produtos artesanais, iniciativas destinadas ao mantemento ou á recuperación da tipoloxía construtiva tradicional, iniciativas orientadas á divulgación e formación entre a poboación local dos valores e importancia do parque nacional, coa conservación dos valores naturais e culturais que xustificaron a súa declaración ou co uso sustentable dos recursos naturais, iniciativas públicas ou privadas orientadas á posta en valor ou á recuperación e divulgación do patrimonio arqueolóxico, etnográfico e cultural, que responden aos criterios ou actuacións tipificados no artigo 2 da Orde do 8 de abril de 2021, con cargo ás aplicacións orzamentarias 08.03.541B.760.2, 08.03.541B.770.2 e 08.03.541B.780.2.
As contías e as entidades beneficiarias relaciónanse nos anexos I a III desta resolución.
Os importes foron aprobados por Resolución da Dirección Xeral de Patrimonio Natural do día 30.6.2021.
Santiago de Compostela, 22 de febreiro de 2022
CORRECCIÓN DE ERROS. Resolución do 10 de novembro de 2021, da Dirección Xeral de Relacións Laborais, pola que se dá publicidade das festas laborais de carácter local para o ano 2022, correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 11/03/2022

Advertido un erro na devandita resolución, publicada no
Diario Oficial de Galicia
número 224, do 22 de novembro, é necesario facer as seguintes correccións:
No anexo III, na provincia de Ourense, na páxina 57131, onde di: «44. Merca (A), 6 de xuño, Espírito Santo, 11 de novembro, San Martiño», debe dicir: «44. Merca (A), 13 de xuño, Espírito Santo; 11 de novembro, San Martiño».
DECRETO 29/2022, do 17 de febreiro, polo que se modifica a denominación da Escola Universitaria de Estudos Empresariais da Universidade de Vigo.
Consellería de Cultura, Educación e Universidade — III. Outras disposicións — 11/03/2022

A Constitución española, no seu artigo 27.10, consagra o principio da autonomía universitaria, que segundo o artigo 2 da Lei orgánica 6/2001, do 21 de decembro, de universidades, comprende a creación de estruturas específicas que actúen como soporte da investigación e a docencia.
A Lei orgánica 6/2001, do 21 de decembro, de universidades, establece no seu artigo 7 que as universidades públicas estarán integradas por escolas, facultades, institutos universitarios de investigación, escolas de doutoramento e por aqueloutros centros ou estruturas necesarios para o desempeño das súas funcións.
De acordo ao recollido na Lei 6/2013 , do 13 de xuño, do Sistema universitario de Galicia, e no Decreto 259/1994, do 29 de xullo, polo que se establece o procedemento para creación e recoñecemento de universidades e centros universitarios, o cambio de denominación da Escola Universitaria de Estudos Empresariais debe ser aprobado pola Xunta de Galicia, logo de informe do Consello Galego de Universidades, sendo proposta neste caso polo Consello de Goberno da Universidade de Vigo, co informe favorable do seu Consello Social.
De acordo co establecido no artigo 13.1 do Real decreto 1509/2008, de 18 de setembro, polo que se regula o Rexistro de Universidades, Centros e Títulos (RUCT), e o artigo 18.4 da Lei 6/2013, de 13 de xuño, do Sistema universitario de Galicia, unha vez acordada a creación do centro, a Xunta de Galicia dará traslado ao Ministerio de Universidades para os efectos da súa inscrición no RUCT.
En uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Universidade, co informe preceptivo do Consello Galego de Universidades e logo de deliberación do Consello da Xunta na súa reunión do dezasete de febreiro de dous mil vinte e dous,
Artigo 1.
Modificación da denominación da Escola Universitaria de Estudos Empresariais da Universidade de Vigo
Autorizar a modificación da denominación da Escola Universitaria de Estudos Empresariais da Universidade de Vigo, que pasará a denominarse Facultade de Comercio.
Artigo 2.
Inscrición no Rexistro de Universidades, Centros e Títulos (RUCT)
Dar traslado ao Ministerio de Universidades para os efectos da súa inscrición no RUCT.
Disposición derradeira primeira.
Desenvolvemento normativo
Autorízase o conselleiro de Cultura, Educación e Universidade para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dezasete de febreiro de dous mil vinte e dous
CORRECCIÓN DE ERROS. Orde do 28 de xaneiro de 2022 pola que se establecen as normas de pesca nas augas continentais da Comunidade Autónoma de Galicia durante a tempada de 2022.
Consellería de Medio Ambiente, Territorio e Vivenda — III. Outras disposicións — 11/03/2022

Advertido
s erros no
Diario Oficial de Galicia
número 36, do martes 22 de febreiro de 2022, cómpre facer as seguintes correccións:
Na páxina 12596, no anexo IX, na provincia de Lugo, onde di: «Río Lor e afluentes (A Pobra do Brollón, Folgoso do Courel, O Incio, Pedrafita do Cebreiro, Quiroga e Samos), agás no tramo comprendido entre A Ponte de Froxán (Folgoso do Courel; 643.354; 4.711.576) e o límite superior do couto da Labrada, cunha lonxitude aproximada de 6,5 km», debe dicir: «Río Lor e afluentes (A Pobra do Brollón, Folgoso do Courel, O Incio, Pedrafita do Cebreiro, Quiroga e Samos)».
CORRECCIÓN DE ERROS. Orde do 3 de novembro de 2021 de aprobación definitiva do Plan xeral de ordenación municipal de Folgoso do Courel (Lugo).
Consellería de Medio Ambiente, Territorio e Vivenda — III. Outras disposicións — 11/03/2022

Advertido erro no texto da referida orde, publicada no
Diario Oficial de Galicia
número 220, do 16 de novembro de 2021, cómpre facer a oportuna corrección.
Na páxina 56345, no número 2, onde di: «...a Dirección Xeral de Ordenación do Territorio e Urbanismo inscribirá de oficio a MP no Rexistro de Planeamento Urbanístico de Galicia», debe dicir: «...a Dirección Xeral de Ordenación do Territorio e Urbanismo inscribirá de oficio o Plan xeral de ordenación municipal no Rexistro de Planeamento Urbanístico de Galicia».
E no número 3, onde di: «o concello deberá publicar no BOP a normativa e ordenanzas da modificación aprobada definitivamente, unha vez inscrita no Rexistro de Planeamento Urbanístico», debe dicir: «o concello deberá publicar no BOP a normativa e ordenanzas do PXOM aprobado definitivamente, unha vez inscrito no Rexistro de Planeamento Urbanístico».
CORRECCIÓN DE ERROS. Resolución do 1 de outubro de 2021 pola que se modifica parcialmente a Resolución do 10 de xuño de 2021 (Diario Oficial de Galicia número 118, do 23 de xuño), conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, pola que se adxudican as axudas da Orde do 31 de decembro de 2020 (Diario Oficial de Galicia número 17, do 27 de xaneiro de 2021), modificada pola Orde do 29 de abril de 2021 (Diario Oficial de Galicia número 90, do 14 de maio) pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i.
Axencia Galega de Innovación — III. Outras disposicións — 14/03/2022

Advertidos erros na referida resolución, publicada no DOG núm. 198, do xoves 14 de outubro de 2021, cómpre facer a seguinte corrección:
Na páxina 50354, no punto terceiro, na táboa de redistribución do crédito destinado ao financiamento destas axudas entre as entidades alleas ao SUG, onde di: «Instituto de Investigacións Mariñas do CSIC», debe dicir: «Fundación Profesor Novoa Santos», polo que a dita táboa queda da seguinte maneira:
RESOLUCIÓN do 4 de marzo de 2022, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Fundación Centro Tecnolóxico do Mar, para ser executada durante os anos 2022, 2023 e 2024.
Consellería do Mar — III. Outras disposicións — 14/03/2022

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 21 de febreiro de 2022, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar), a realización de accións de apoio á Rede Iberoamericana de Investigación Pesqueira na implementación do decenio das ciencias oceánicas para o desenvolvemento sustentable e a Axenda 2030.
– Actividade: a realización das accións de apoio á Rede Iberoamericana de Investigación Pesqueira na implementación do decenio das ciencias oceánicas para o desenvolvemento sustentable e a Axenda 2030, así como o apoio na organización do VI Sibecorp previsto no ano 2024.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 21 de febreiro de 2022 ata o 31 de decembro de 2024.
– Financiamento: tramitouse con cargo aos orzamentos da Comunidade Autónoma de Galicia na aplicación orzamentaria 15.01.721A.640.2, código do proxecto 2016 00324.
Santiago de Compostela, 4 de marzo de 2022
ORDE do 2 de marzo de 2022 pola que se modifica a autorización, por cambio da súa denominación específica, do centro privado de educación especial Aspanaes, do concello de Ferrol.
Consellería de Cultura, Educación e Universidade — III. Outras disposicións — 14/03/2022

A representación da titularidade do centro privado de educación especial Aspanaes, do concello de Ferrol, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización por cambio da denominación específica do seguinte centro privado de educación especial:
Provincia: A Coruña.
Concello: Ferrol.
Código: 15025359.
Denominación específica actual: Aspanaes.
Nova denominación específica: Aspanaes Ricardo Touceda.
Artigo 2.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2022
ORDE do 2 de marzo de 2022 pola que se modifica a autorización do CAD Federación Galega de Fútbol, da Coruña.
Consellería de Cultura, Educación e Universidade — III. Outras disposicións — 14/03/2022

A persoa representante da titularidade do Centro Autorizado de Deportes (CAD) Federación Galega de Fútbol, da Coruña, solicit
a a modificación da súa autorización, para cambiar a denominación específica do centro e tamén a denominación da súa titularidade.
O rei concedeu o título de «Real» á Federación Galega de Fútbol, segundo consta na credencial número 183/2017 con data do 26 de xuño de 2017.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, en que se determinan o procedemento de autorización e os requisitos mínimos dos espazos administrativos e docentes xenéricos cos que deben contar estes centros.
Por canto antecede, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CAD Federación Galega de Fútbol segundo se sinala a seguir:
Denominación xenérica: centro autorizado de deportes (CAD).
Denominación específica: Real Federación Galega de Fútbol.
Código do centro: 15032731.
Domicilio: avenida da Pasaxe, nº 69.
Concello: A Coruña.
Provincia: A Coruña.
Titular: Real Federación Galega de Fútbol.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2022
ORDE do 2 de marzo de 2022 pola que se modifica a autorización do Centro Privado Plurilingüe Possumus, de Vigo.
Consellería de Cultura, Educación e Universidade — III. Outras disposicións — 14/03/2022

A persoa representante da titularidade do Centro Privado (CPR) Plurilingüe Possumus, de Vigo, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para 1 unidade de educación especial no centro que se sinala a seguir:
Denominación xenérica: Centro Privado (CPR) Plurilingüe.
Denominación específica: Possumus.
Código do centro: 36011491.
Domicilio: rúa Purificación Saavedra, nº 62.
Código postal: 36207.
Localidade: Vigo.
Concello: Vigo.
Provincia: Pontevedra.
Titular: Sociedad Cooperativa Limitada de Enseñanza Possumus.
Composición resultante:
• 3 unidades do segundo ciclo de educación infantil.
• 6 unidades de educación primaria.
• 4 unidades de educación secundaria obrigatoria.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2022
ORDE do 2 de marzo de 2022 pola que se modifica a autorización do Centro Privado Plurilingüe Nuestra Señora Inmaculada, de Santa Comba (A Coruña).
Consellería de Cultura, Educación e Universidade — III. Outras disposicións — 14/03/2022

A persoa representante da titularidade do Centro Privado (CPR) Plurilingüe Nuestra Señora Inmaculada, de Santa Comba, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para 1 unidade de educación especial no centro que se sinala a seguir:
Denominación xenérica: Centro Privado (CPR) Plurilingüe.
Denominación específica: Nuestra Señora Inmaculada.
Código do centro: 15015241.
Domicilio: rúa Santiago, 15.
Código postal: 15840.
Localidade: Santa Comba.
Concello: Santa Comba.
Provincia: A Coruña.
Titular: CPR Plurilingüe Nuestra Señora Inmaculada, Sociedad Limitada.
Composición resultante:
• 3 unidades do segundo ciclo de educación infantil.
• 6 unidades de educación primaria.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2022
RESOLUCIÓN do 25 de febreiro de 2022 pola que se dá publicidade da relación de actas de entrega dos cambios de titularidade de estradas asinadas coas distintas entidades locais das provincias de Ourense e Pontevedra.
Axencia Galega de Infraestruturas — III. Outras disposicións — 15/03/2022

O artigo 18.8 do Regulamento xeral de estradas de Galicia, aprobado polo Decreto 66/2016, do 26 de maio, impón a obriga de publicar no
Diario Oficial de Galicia
unha relación das actas de entrega dos cambios de titularidade asinadas coas entidades locais para os efectos do seu coñecemento por terceiros. En consecuencia, e para dar cumprimento a esta obriga,
Dar publicidade á relación de actas de entregas dos cambios de titularidade de estradas asinadas entre a Axencia Galega de Infraestruturas e distintas entidades locais das provincias de Ourense e Pontevedra.
A relación de actas incorpórase como anexo a esta resolución.
Santiago de Compostela, 25 de febreiro de 2022
RESOLUCIÓN do 25 de febreiro de 2022 pola que se dá publicidade da relación de actas de entrega dos cambios de titularidade de estradas asinadas coas distintas entidades locais das provincias da Coruña e Lugo.
Axencia Galega de Infraestruturas — III. Outras disposicións — 15/03/2022

O artigo 18.8 do Regulamento xeral de estradas de Galicia, aprobado polo Decreto 66/2016, do 26 de maio, impón a obriga de publicar no
Diario Oficial de Galicia
unha relación das actas de entrega dos cambios de titularidade asinadas coas entidades locais para os efectos do seu coñecemento por terceiros. En consecuencia, e para dar cumprimento a esta obriga,
Dar publicidade á relación de actas de entregas dos cambios de titularidade de estradas asinadas entre a Axencia Galega de Infraestruturas e distintas entidades locais das provincias da Coruña e Lugo.
A relación de actas incorpórase como anexo a esta resolución.
Santiago de Compostela, 25 de febreiro de 2022
EXTRACTO da Resolución do 10 de marzo de 2022 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 21-22 dentro do programa O teu Xacobeo, e se convocan para o ano 2022 (código de procedemento TU300A).
Axencia Turismo de Galicia — III. Outras disposicións — 16/03/2022

BDNS (Identif.): 614710.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Persoas beneficiarias
As subvencións obxecto destas bases divídense en dúas categorías ou liñas, en atención ás entidades solicitantes:
Liña 1: persoas físicas (traballadores autónomos) e persoas xurídicas constituídas baixo forma mercantil ou civil e as comunidades de bens que están comprendidas na definición de pequena e mediana empresa (peme). Así mesmo, poderán presentar solicitudes agrupacións de persoas físicas e/ou xurídicas, de conformidade co disposto no artigo 8.3 da Lei 9/2007, do 13 de xuño.
Liña 2: entidades públicas ou privadas sen ánimo de lucro.
Así mesmo, poderán presentar solicitudes agrupacións de entidades sen ánimo de lucro, de conformidade co disposto no citado artigo 8.3 da Lei 9/2007, do 13 de xuño.
Segundo.
Obxecto e réxime
Esta resolución ten por obxecto fixar as bases reguladoras e a convocatoria anual, en réxime de concorrencia competitiva, das subvencións a proxectos de promoción e dinamización con motivo da conmemoración do Ano Santo Xacobeo 21-22 que se celebren entre o 1 de maio e o 31 de outubro de 2022, co obxectivo principal de colaborar na programación sociocultural do Xacobeo 21-22 para a promoción e potenciación de Galicia, así como para o reforzo á dimensión internacional do Camiño de Santiago e da propia Comunidade Autónoma.
Terceiro.
Bases reguladoras
Resolución do 10 de marzo de 2022 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 21-22 dentro do programa O teu Xacobeo, e se convocan para o ano 2022 (código de procedemento TU300A).
Cuarto.
Importe
As subvencións previstas nesta resolución financiaranse con cargo ás aplicacións orzamentarias previstas nos orzamentos da Axencia Turismo de Galicia para o ano 2022, co seguinte detalle:
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Se o último día de prazo é inhábil, entenderase prorrogado ao primeiro día hábil seguinte e, se no mes do vencemento non hai día equivalente ao inicial do cómputo, entenderase que o prazo expira o último do mes.
Sexto.
Prazo de xustificación da subvención
O prazo de xustificación das axudas concedidas rematará o 31 de outubro de 2022.
Santiago de Compostela, 10 de marzo de 2022
RESOLUCIÓN do 4 de marzo de 2022, da Dirección Xeral de Relacións Laborais, pola que se dá publicidade das axudas concedidas en virtude da Orde do 16 de xuño de 2021 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2021 (código de procedemento TR807J).
Consellería de Emprego e Igualdade — III. Outras disposicións — 16/03/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 19.5 da Orde do 16 de xuño de 2021 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2021.
Obxecto da axuda: as axudas teñen como obxecto subvencionar a creación e/ou funcionamento de gabinetes técnicos en materia de Igualdade laboral e de oportunidades e contra a fenda salarial.
Norma reguladora: Orde do 16 de xuño de 2021 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2021 (
Diario Oficial de Galicia
núm. 125, do 2 de xullo).
Crédito orzamentario: 400.000 € (catrocentos mil euros) recollido na aplicación orzamentaria 11.03.324A.480.6 código de proxecto 2019 00016, dos orzamentos xerais da Comunidade Autónoma de Galicia para o ano 2021, que se distribuirá do seguinte xeito: O 50 % para as asociacións empresariais e o 50 % restante para as organizacións sindicais intersectoriais.
Santiago de Compostela, 4 de marzo de 2022
RESOLUCIÓN do 4 de marzo de 2022, da Dirección Xeral de Relacións Laborais, pola que se dá publicidade das axudas concedidas ao abeiro da Orde do 1 de marzo de 2021 pola que se regula o réxime de subvencións ás organizacións sindicais para o ano 2021 (Diario Oficial de Galicia número 53, do 18 de marzo).
Consellería de Emprego e Igualdade — III. Outras disposicións — 16/03/2022

O artigo 15 da Lei 9/2007, do 13 de xuño, de subvencións de Galicia, dispón que «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
11.03.324A.481.6. Programa I: axudas para o desenvolvemento das actividades ordinarias das organizacións sindicais durante o ano 2021.
11.03.324A.481.7. Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 4 de marzo de 2022
RESOLUCIÓN do 4 de marzo de 2022, da Dirección Xeral de Relacións Laborais, pola que se dá publicidade das axudas concedidas en virtude da Orde do 26 de marzo de 2021 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2021 (código de procedemento TR852A).
Consellería de Emprego e Igualdade — III. Outras disposicións — 16/03/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 26.6 da Orde do 26 de marzo de 2021 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia e se procede á súa convocatoria no exercicio de 2021, procédese á publicación das subvencións concedidas en virtude da devandita orde para o ano 2021.
Obxecto da axuda: as axudas teñen como obxecto subvencionar as accións de formación, sensibilización, asesoramento e fomento da prevención de riscos laborais en Galicia recollidas no artigo 3 da orde de referencia, que establece como actuacións subvencionables as seguintes:
Na liña 1: cun importe total de 800.000,00 euros, accións formativas e actividades de asesoramento e sensibilización en relación coa normativa de prevención de riscos laborais por parte dos gabinetes técnicos de seguridade e saúde laboral, de carácter intersectorial.
Na liña 2: cun importe total de 690.000,00 euros, cursos de formación sectoriais e a realización de xornadas de sensibilización de carácter sectorial, así como estudos de carácter tamén sectorial.
Norma reguladora: Orde do 26 de marzo de 2021 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2021 (
Diario Oficial de Galicia
núm. 70, do 15 de abril de 2021).
Crédito orzamentario: 1.490.000,00 € (un millón catrocentos noventa mil euros) recollido na aplicación orzamentaria 11.03.324A.481.1 código de proxecto 2015 00507, dos orzamentos xerais da Comunidade Autónoma de Galicia para o ano 2021.
Santiago de Compostela, 4 de marzo de 2022